Psalmus 35
Psalmus 35 (enumeratione Graeca psalmus 34 dictus) libri Psalmorum verbis "Benedicam Domino" vel "Benedicam Dominum" incipit. Etiam habet superscriptionem: "David" (sic in Nova Vulgata). In hoc psalmo psalmista Deum laudat qui eum ab hostibus liberavit. Iohannes Calvinus, theologiae Reformationis fautor, sic argumentum psalmi descripsit: Quandiu infestus Davidi fuit Saul, ut semper in aulis Regum grassatur adulatio, proceres et quicunque tunc aliqua authoritate pollebant, certatim conspiraverant in perniciem hominis innoxiii: deinde in odii sui et crudelitatis societatem promiscuum fere vulgus traxerant. Ita factum est ut summi quique et infimi implcabaili in eum furore arderent. Sed quia maximuam partem noverat errore et stultitia inconsiderate impelli, eos tantum sibi hostes proponit qui scelerate et destinata malitia obsequium suum Sauli venditabant. Contra hos Deum vinidcem implrat. Ac primum quidem, quia nullius mali sibi conscius erat, suam innocentiam coram Deo in medium profert: deinde quum praeter meritum vexetur, Deum liberatorem implorat. Ubi de impia illorum saevitia conquestus est, poenam qua digni erant imprecatur. Quia autem oraculo et sacra unctione fretus, meliorem exitum sperabat, gratitudinis suae testimonia passim admiscet: atque haec tandem est Psalmi clausula, postquam servatus fuerit, tota vita Dei laudes celebraturum.